SVH ผนึก “เอสซีบี เท็นเอกซ์” ลุยธุรกิจการแพทย์ทางไกล
SVH ผนึก "เอสซีบี เท็นเอกซ์" ลุยธุรกิจการแพทย์ทางไกล
9 เม.ย. 2564

บริษัท สมิติเวช จำกัด (มหาชน) หรือ SVH เปิดเผยว่า บริษัทได้จัดตั้งบริษัทย่อย 1 บริษัทฯ ได้แก่ บริษัท สมวรรธน์ เฮลท์ จำกัด เพื่อประกอบธุรกิจพาณิชย์อิเล็กทรอนิกส์และให้บริการแพลตฟอร์มดิจิทัลเกี่ยวกับการบริบาลและบริการแพทย์ทางไกลด้านผิวหนังและความงาม เพื่ออำนวยความสะดวกแก่ผู้ใช้งานให้สามารถเข้าถึงบริการทางการแพทย์และบริการอื่นๆ ที่เกี่ยวข้อง โดยสถานที่ตั้งอยู่กรุงเทพมหานคร
โดยบริษัทย่อยดังกล่าวมีทุนจดทะเบียน 50,000,000 บาท มูลค่าที่ตราไว้หุ้นละ 100 บาท จำนวนหุ้น 500,000 หุ้น ทั้งนี้ บริษัทฯถือหุ้นผ่านบริษัทย่อย ได้แก่ บริษัท ดิจิทัล เฮลท์ เวนเจอร์ จำกัด ในสัดส่วน 60% ของทุนจดทะเบียน และ บริษัท เอสซีบี เท็นเอกซ์ จำกัด ถือหุ้น 40% ของทุนจดทะเบียน
สำหรับกรรมการ ได้แก่ นางสุรางคณา เตชะไพฑูรย์ นางสาวธิดากานต์ รุจิพัฒนกุล นายจิรัฐ จักร์พิทักษ์สัตย์ นายพุฒิกานต์ เอารัตน์ และนายกวีวุฒิ เต็มภูวภัทร